Somma rekord ta’ aktar minn €515,000 inġabret ilbieraħ filgħaxija waqt il-programm Xarabank fuq Television Malta li f’jum il-Ġimgħa l-Kbira kien iddedikat kollu għall-ġbir ta’ fondi għal Puttinu Cares. Is-sejħa għall-ġenerożità ntlaqgħet mill-poplu Malti hekk kif It-telespettaturi ma waqfux jagħtu d-donazzjonijiet tagħhom permezz ta’ SMSs u telefonati Minn assoċjazzjoni żgħira ħafna li għaxar snin ilu bdiet mill-infermiera u t-tobba li jaħdmu f’sala fl-Isptar San Luqa, illum il-Fondazzjoni Puttinu Cares tgħin mijiet ta’ pazjenti, tfal u adulti. Iċ-Chairman tal-Fondazzjoni, Dr Victor Calvagna qal li Puttinu teħtieġ man-nofs miljun ewro fis-sena biex tgħin lil pażjenti li jkunu jridu jsiefru barra minn Malta għall-Ingilterra biex jieħdu kura speċjali għal xi marda li jkollhom. Il-flus jintużaw biex jgħinu lil pazjenti u l-familjari tagħhom fi spejjeż bħall- lodging u transport. Barraminnhekk, Puttinu Cares jonqosha miljun u erba’ mitt elf ewro biex tifdi l-ispejjeż tal-appartamenti li bniet f’Sutton għall-pażjenti Maltin u l-qraba tagħhom. Il-Kap Eżekuttiv ta’ Puttinu Cares, Rennie Zerafa, qal li iktar minn 30 familja fix-xahar jitilgħu għall-kura l-Ingilterra, b’uħud joqogħodu f’wieħed mis-16-il appartament ta’ Puttinu Cares Bejn il-lejl tal-Ħamis u l-Ġimgħa, mas-7,000 ruh ħadu sehem fil-mixja annwali mill-Mellieħa għall-Isla li permezz tagħha nġabru mal-€75,000.